২০২৩ টোয়েন্টি২০ পূর্ব এশিয়া কাপ
২০২৩ টোয়েন্টি২০ পূর্ব এশিয়া কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের মে মাসে চীনে অনুষ্ঠিত হয়। টুর্নামেন্টে স্বাগতিক চীনের সঙ্গে অংশগ্রহণ করে জাপান ও হংকং। ২০২২ এশীয় গেমসের জন্য নির্মিত পিংফেং ক্যাম্পাস ক্রিকেট মাঠে টুর্নামেন্টের ম্যাচসমূহ অনুষ্ঠিত হয়। টুর্নামেন্টের ফাইনাল ম্যাচটি টাই হওয়ার পর সুপার ওভারে চীনকে পরাজিত করে বিজয়ী হয় হংকং।